# Jon Skolmen

Jon Skolmen (Oslo, 1 de novembre de 1940 – 28 de març de 2019) va ser un actor i comediant noruec que va aparèixer en nombroses pel·lícules noruegues i sueques. Va assolir un especial reconeixement pel seu paper d'Ole Bramserud a Sällskapsresan (1980) contra Lasse Åberg.

## Carrera

Entre 1963 i 1981 Skolmen va treballar per la NRK, on va co-escriure el guió i va aparèixer al programa Rundkast om kringkasting amb Trond Kirkvaag. El programa va guanyar la Rose d'Or i el premi Chaplin del Festival de la Televisió de Montreux de 1976.
També va aparèixer a la televisió infantil britànica. El 1971 va presentar Play School per la BBC, tot i que només una setmana. El 1981 va aparèixer en un especial coproduït per la BBC i la NRK anomenada Jon, Brian, Kirsti and Jon en la qual apareix amb la seva compatriota Kirsti Sparboe, i els músics britànics Brian Cant (coautora del guió amb Skolmen) i Jonathan Cohen.
Skolmen va trobar una gran audiència a la veïna Suècia. Va ser protagonista de les cinc pel·lícules Sällskapsresan amb el personatge Ole Bramserud, el company noruec del personatge principal Stig Helmer-Olsson, interpretat per l'actor suec Lasse Åberg. A la dècada de 1980 també va ser protagonista del programa de comèdia d'esquetxs suecs Nöjesmassakern, que fou retransmès per SVT.
En 2007 Skolmen va tornar a col·laborar amb el seu antic soci Trond Kirkvaag, quan va protagonitzar el sitcom Luftens helter, creada poc abans de la mort de Kirkvaag el mateix any.
Skolmen va rebre el premi honorari Komiprisen per tota la seva carrera el 2009.

## Vida personal i mort

Skolmen era el pare dels actors Christian i Tine Skolmen, germà del director Eli Skolmen Ryg i oncle dels actors Anne Ryg i Hege Schøyen. Va actuar al costat de Schøyen en la comèdia sueca Den ofrivillige golfaren.
Va morir el 28 de març de 2019 als 78 anys.

## Filmografia

* 1980 – Sällskapsresan
* 1985 – ...But the Olsen Gang Wasn't Dead
* 1985 – Sällskapsresan 2 – Snowroller
* 1986 – Plastposen
* 1988 – S.O.S. – En segelsällskapsresa
* 1988 – Folk og røvere i Kardemomme by
* 1991 – Den ofrivillige golfaren
* 1993 – Minns Ni?
* 1993 – Hodet over vannet
* 1999 – Hälsoresan – En smal film av stor vikt
* 2009 – Göta kanal 3 – Kanalkungens hemlighet
* 2011 – The Stig-Helmer Story

## Referències

* 1 2 «Jon Skolmen er død». NRK, 28-03-2019 [Consulta: 28 març 2019].
* 1 2 Olsson, Svein Vestrum. «Jon Skolmen er død», 28-03-2019. [Consulta: 28 març 2019].
* ↑ NTB. «Skuespiller og komiker Jon Skolmen er død, 78 år gammel». [Consulta: 28 març 2019].
* ↑ Teige, Egil. «Jon Skolmen», 28-03-2019. [Consulta: 28 març 2019].
* ↑ «Jon, Brian, Kirsti and Jon (1980)». [Consulta: 28 març 2019].
* ↑ «BBC Two England – 21 març 1981 – BBC Genome». [Consulta: 28 març 2019].
* ↑ «Sällskapsresan-stjärnan Jon Skolmen är död – blev 78 år gammal». [Consulta: 28 març 2019].
* ↑ «Så gick det för skådisarna efter "Sällskapsresan"». [Consulta: 28 març 2019].
* ↑ Amundsen, Ulrik Rongved. «På nett: Luftens helter», 28-09-2007. [Consulta: 28 març 2019].
* ↑ «Skuespiller og komiker Jon Skolmen er død, 78 år gammel». [Consulta: 28 març 2019].
* ↑ «"Sällskapsresan" – det här hände med skådisarna efter succéfilmerna». [Consulta: 28 març 2019].
* ↑ Jon Skolmen är död Arxivat 2019-03-29 a Wayback Machine. skd.se Consultat 28 març 2019
* ↑ Kaliski, Stefan. «50-åringen som faller pladask for datterens venninne», 10-07-2017. [Consulta: 28 març 2019].
* ↑ «Det vilda livet under "Snowroller"-inspelningen». [Consulta: 28 març 2019].
* ↑ AS, TV 2. «Skuespiller og komiker Jon Skolmen (78) er død». [Consulta: 28 març 2019].
* 1 2 Thurfjell, Karin. «Folkkäre skådespelaren Jon Skolmen är död», 28-03-2019. [Consulta: 28 març 2019].
* ↑ «Folk och rövare i Kamomilla stad (1988) – Svensk Filmdatabas». [Consulta: 28 març 2019].
* ↑ «Minns Ni? (1993) – Svensk Filmdatabas». [Consulta: 28 març 2019].
* ↑ «Huvudet över vattnet (1993) – Svensk Filmdatabas». [Consulta: 28 març 2019].
* ↑ «Skådespelaren Jon Skolmen är död». [Consulta: 28 març 2019].
* ↑ «"Sällskapsresan"-stjärnan Jon Skolmen är död – här är 12 bilder från karriären». [Consulta: 28 març 2019].
* ↑ «The Stig-Helmer Story – Film – Expressen». [Consulta: 28 març 2019].

## Enllaços externs

* Jon Skolmen al Swedish Film Database